b"\n_START_ARTICLE_\nCa l'Art\xc3\xa9s (Barcelona)\n_START_SECTION_\nDescripci\xc3\xb3\n_START_PARAGRAPH_\n\xc3\x89s catalogada com a masia tot i que actualment est\xc3\xa0 arrenglerada en un carrer._NEWLINE_De planta rectangular, amb planta baixa i un pis i coberta a dues vessants. La fa\xc3\xa7ana \xc3\xa9s de carreus de pedra amb tres finestres, una de les quals \xc3\xa9s g\xc3\xb2tica. El portal \xc3\xa9s dovellat. Interiorment la casa presenta motius de pagesia. La teulada \xc3\xa9s molt irregular i es malmet\xc3\xa9 en un incendi.\n_START_SECTION_\nNot\xc3\xadcies hist\xc3\xb2riques\n_START_PARAGRAPH_\nVa pert\xc3\xa0nyer a un tal Pere d'Art\xc3\xa9s i tingu\xc3\xa9 una gran extensi\xc3\xb3 de terres de conreu. Actualment el propietari de la finca \xc3\xa9s Antoni Mancebo. La planta baixa est\xc3\xa0 ocupada per un Centre Femen\xc3\xad, sota el patronatge de Santa Eul\xc3\xa0lia, que es venera a la capella del costat."